**Татар гомуми белем бирү оешмаларында укучылар өчен**

**татар әдәбиятыннан олимпиада сораулары**

**(мәктәп туры, 2018-2019 уку елы) 11 нче сыйныф**

*Максималь балл – 40*

1. **Теоретик биремнәр (7 балл).**

1. 1930 нчы еллар татар әдәбиятында формалашкан иҗат агымының атамасын язып куегыз (3 балл). (**Социалистик реализм**)

2. 1920-1930 нчы еллар әдәбиятыннан яңа тормыш төзү вакыйгаларын чагылдырган 4 әсәрне һәм аларның авторларын язып куегыз. (4 балл) (**Мәсәлән, Г.Кутуй “Тапшырылмаган хатлар”, М.Әмир “Агыйдел”, Ш.Камал “Матур туганда”, М.Галәү “Болганчык еллар”**)

1. **Әдәби әсәргә кагылышлы биремнәр (23 балл).**

1. Н.Исәнбәтнең “Идегәй” әсәре нинди жанрга карый? (3 балл). (**Трагедия**)

2. Н.Исәнбәтнең “Идегәй” әсәрендә нинди сыйфатлар кире кагыла? Ул кайсы геройлар ярдәмендә җиткерелә? (10 балл). (**Тәхет өчен көрәш, мин-минлек, дуамаллык, кансызлык, астытынлык һ.б. Бу сыйфатлар Норадын, Туктамыш хан, Кадыйрбирде, Яникә, Ханәкә һ.б. образлар ярдәмендә җиткерелә**)

3. Норадынның фаҗигасе нидән гыйбарәт? Үз фикерегезне аңлатып языгыз (10 балл). (**Әтисенә каршы чыгып, дуамаллык акасында күп хаталар кылу, хаталарын соңлап аңлау, зур көрәшкә әзерлексез булуы һ.б.**)

1. **Иҗади эш (10 балл).**

1. Алдагы сыйныфта үткән материалны искә төшерегез һәм үзегез теләгән бер әсәргә шәхси бәягезне биреп, кечкенә генә тәнкыйди мәкалә язып карагыз. (10 балл)