**Татар гомуми белем бирү оешмаларында укучылар өчен**

**татар әдәбиятыннан олимпиада сораулары җаваплары**

**(мәктәп туры, 2018-2019 уку елы) 8 нче сыйныф**

*Максималь балл – 30*

1. **Теоретик биремнәр (7 балл).**

1. Әдәбиятта иҗади-эстетик алымнар берлеге – билгеле бер сыйфатларның туплануы **стиль** дип атала. Бу күренешнең өч төрен язып куегыз (3 балл). (**Язучы стиле, чор стиле, әдәби агым яки юнәлеш стиле**)

2. Түбәндә аталган сыйфатларның кайсылары урта гасыр төрки-татар әдәбиятына хас (4 балл):

А) **дини дөнья сурәте чагылыш таба;**

**Б) акыл өйрәтү, нәсыйхәт бирү көчле;**

В) реалистик алымнар формалаша;

**Г) тормыш / Алла оппозициясе көчле;**

**Д) тәрбияле, әхлаклы, дини кеше – авторның идеалы.**

1. **Әдәби әсәргә кагылышлы биремнәр (20 балл).**

1. М.Акъегетнең “Хисаметдин менла” әсәрендә нинди сыйфатлар югары күтәрелә? Ул кайсы геройлар ярдәмендә җиткерелә?(10 балл). (**Белемле булу, әхлаклылык, тәрбиялелек, әхлаклылык, рухи байлык сыйфатлары югары күтәрелә. Ул Хисаметдин менла һәм Хәнифә образлары ярдәмендә җиткерелә**)

2. М.Акъегетнең “Хисаметдин менла” әсәрендә геройларны ике төркемгә аерып языгыз. Ул каршы якларны сез ничек атар идегез? (10 балл) (**Геройлар мәгърифәт / наданлык яки белемле булу / наданлык кебек төркемнәргә аерыла ала**)

1. **Иҗади эш (3 балл).**

Алдагы сыйныфларда үткән материалны искә төшереп, фәлсәфи фикер җиткерелгән 3 әсәрнең исемен һәм аларның авторын язып куегыз (3 балл). (**Мәсәлән, Г.Рәхим “Яз әкиятләре”, Н.Думави “Яшь ана”, Г.Тукай “Өзелгән өмид”**)