**Татар гомуми белем бирү оешмаларында укучылар өчен**

**татар әдәбиятыннан олимпиада сораулары җаваплары**

**(мәктәп туры, 2018-2019 уку елы) 9 нчы сыйныф**

*Максималь балл – 40*

1. **Теоретик биремнәр (7 балл).**

1. Урта гасыр төрки-татар әдәбиятының төп чорларын эзлекле төстә язып куегыз (3 балл). (**Болгар чоры әдәбияты, Алтын Урда чоры әдәбияты, Казан ханлыгы чоры әдәбияты, Торгынлык чоры әдәбияты яки 17-18 гасыр әдәбияты**)

2. Түбәндә аталган билгеләрнең кайсылары матур әдәбиятның функциясен билгели (4 балл):

А) **танып-белү;**

**Б) эстетик;**

В) фәнни;

**Г) тәрбияви;**

**Д) сөйләм культурасын баету, камилләштерү**

1. **Әдәби әсәргә кагылышлы биремнәр (23 балл).**

1. Гомумтөрки әдәбиятка караган 3 әдәби истәлекнең исемен язып куегыз (3 балл). (**Күлтәгин истәлеге, М.Кашгарый “Диване лөгает төрк”, Й.Баласагунлы “Котадгу белек”**)

2. Ул истәлекләргә нинди сыйфатлар хас? (10 балл) (**Алар борынгы чорларның яшәү рәвешен, дөньяга карашын, фәлсәфи һәм педагогик фикерләрен чагылдыра, үгет-нәсыйхәтчелек, кешеләр арасындагы әхлаклы сыйфатларны мактый, әдәби сыйфатлар фәлсәфи, педагогик, фәнни карашлар белән кушылып китә һ.б.**)

3. Ә.Ясәви белән С.Бакырганый әсәрләрендә суфичылык әдәбиятына хас нинди билгеләр чагылыш таба? Төп сыйфатларны санап чыгыгыз (10 балл). (**Лирик герой Аллаһны мактый, аңа сыена, ул изге зат итеп сурәтләнә, Аллаһка булган мәхәббәтләрен символлар ярдәмендә җиткерәләр, илаһи гыйшык темасы көчле һ.б.**)

1. **Иҗади эш (10 балл).**

1. Алдагы сыйныфта үткән материалны искә төшерегез һәм үзегез теләгән бер әсәргә шәхси бәягезне биреп, кечкенә генә мәкалә язып карагыз.